SCO समिट में नहीं आएंगे पाकिस्तान के डिफेंस मिनिस्टर, 27-28 को दिल्ली में है मीटिंग
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar दिल्ली के मुख्यमंत्री अरविंद केजरीवाल के घर के पास मंगलवार को एक ड्रोन देखा गया है। पुलिस ने कहा कि मामले की जांच की जा रही है।
पाकिस्तान के डिफेंस मिनिस्टर ख्वाजा आसिफ का इसी हफ्ते 27-28 अप्रैल को दिल्ली में होने वाली शंघाई कोऑपरेशन ऑर्गनाइजेशन (SCO) की मीटिंग में आना करीब-करीब टल गया है। पाकिस्तान के अखबार ‘द एक्सप्रेस ट्रिब्यून’ के मुताबिक, आसिफ इस समिट में वर्चुअली जुड़ेंगे। एक मीडिया रिपोर्ट के मुताबिक, आसिफ के SCO समिट में न शामिल होने का मतलब ये है कि अगले महीने 4 और 5 मई को फॉरेन मिनिस्टर भी शायद SCO मीटिंग के लिए दिल्ली न जाएं। भारत ने इन दोनों समिट के लिए पाकिस्तान को न्योता भेजा था।
आज की अन्य प्रमुख खबरें...
चीन में भूकंप का झटका, रिक्टर पैमाने पर तीव्रता 4.7 आंकी गई
चीन के हेदे में मंगलवार रात करीब 9 बजकर चार मिनट पर भूकंप का झटका महसूस किया गया। रिक्टर पैमाने पर भूकंप की तीव्रता 4.7​​​​​​​ रही। ​​​​​​​यूनाइटेड स्टेट्स जियोलॉजिकल सर्वे (USGS) ने कहा कि भूकंप का केंद्र 10 किमी की गहराई पर आया। अभी तक किसी के हताहत होने की सूचना नहीं है। 
YSR तेलंगाना पार्टी की अध्यक्ष वाई एस शर्मिला को जमानत, आंध्र प्रदेश CM की बहन हैं
एक लोकल कोर्ट ने मंगलवार को YSR तेलंगाना पार्टी की अध्यक्ष वाई एस शर्मिला को जमानत दे दी। अपने घर के बाहर पुलिसकर्मी से मारपीट करने के आरोप में पुलिस ने उन्हें गिरफ्तार किया था।सोमवार को कोर्ट ने शर्मिला को 8 मई तक न्यायिक हिरासत में भेज दिया था। शर्मिला आंध्र प्रदेश के मुख्यमंत्री वाई एस जगन मोहन रेड्डी की बहन हैं।
मोदी सरनेम मामले में मिली सजा पर रोक के लिए राहुल गांधी गुजरात हाईकोर्ट पहुंचे
मोदी सरनेम मामले में मिली सजा पर रोक के लिए कांग्रेस नेता राहुल गांधी ने गुजरात हाईकोर्ट का रुख किया है। मंगलवार को उन्होंने हाईकोर्ट में निचली अदालत के आदेश को चुनौती दी है। राहुल की याचिका पर गुरुवार को सुनवाई होने की संभावना है। बता दें कि सूरत सेशन कोर्ट ने 20 अप्रैल को राहुल गांधी की दोषसिद्धि पर रोक लगाने की याचिका को खारिज कर दिया था। पढ़ें पूरी खबर...
CM केजरीवाल के घर के पास ड्रोन दिखा, पुलिस जांच में जुटी
दिल्ली के मुख्यमंत्री अरविंद केजरीवाल के घर के पास मंगलवार को एक ड्रोन देखा गया है। पुलिस ने कहा कि मामले की जांच की जा रही है। दिल्ली CM का घर और आसपास का इलाका नो फ्लाय जोन है। इसे सुरक्षा में चूक माना जा रहा है। पिछले साल मार्च में केजरीवाल के घर पर कुछ लोगों ने हमला कर दिया था। हमलावरों ने दरवाजे पर आइल पेंट फेंका, CCTV और बैरिकेड्स तोड़ दिए थे। हालांकि उस दिन केजरीवाल घर में नहीं थे पुलिस ने उस केस में 8 लोगों को गिरफ्तार किया था। पढ़ें पूरी खबर...
मध्य प्रदेश के शहडोल में निजी अस्पताल में आग लगी, 32 मरीजों को शिफ्ट किया
मध्य प्रदेश के शहडोल शहर के एक निजी अस्पताल में मंगलवार दोपहर आग लग गई। वहां भर्ती 32 मरीजों को अन्य अस्पतालों में शिफ्ट किया गया। किसी के हताहत होने की सूचना नहीं थी। SP कुमार प्रतीक ने बताया कि श्री राम अस्पताल में आग दोपहर करीब 2:45 बजे लगी।
आग अस्पताल के जेनरेटर रूम में लगी थी जो अस्पताल के वार्ड की खिड़कियों तक पहुंच रही है। फायर ब्रिगेड ने आग बुझा दी है।
मध्य प्रदेश के सिंगरौली में ऑटोरिक्शा की बस से भिड़ंत में तीन लोगों की मौत, तीन अन्य घायल
मध्य प्रदेश के सिंगरौली जिले में मंगलवार को एक ऑटोरिक्शा की बस से टक्कर हो गई। हादसे में एक महिला सहित तीन लोगों की मौत हो गई और तीन अन्य गंभीर रूप से घायल हो गए। हादसा जिला मुख्यालय से करीब 15 किलोमीटर दूर देवरी गांव के पास दोपहर करीब साढ़े बारह बजे हुआ। घायलों को जिला अस्पताल में भर्ती कराया गया है।
शराब नीति केस में CBI ने चार्जशीट दाखिल की, मनीष सिसोदिया समेत 4 लोगों को आरोपी बनाया
शराब नीति केस में दिल्ली के पूर्व डिप्टी CM मनीष सिसोदिया के खिलाफ CBI ने मंगलवार को राउज एवेन्यू कोर्ट में चार्जशीट दाखिल की। सिसोदिया के अलावा जांच एजेंसी की चार्जशीट में हैदराबाद के CA बुच्ची बाबू गोरंटला, अर्जुन पांडे और अमनदीप सिंह ढल्ल का भी नाम आरोपी के रूप में शामिल है।
बुच्ची बाबू गोरंटला तेलंगाना के CM चंद्रशेखर राव की बेटी के कविता के CA हैं। मामले में कविता से भी ED पूछताछ कर चुकी है। जांच एजेंसी ने चार्जशीट में IPC की धारा 120बी, 201 और 420 और भ्रष्टाचार निवारण अधिनियम की धारा 7, 7ए, 8 और 13 के तहत दायर की है।
बुधवार को दिल्ली की एक कोर्ट मनी लॉन्ड्रिंग केस में मनीष सिसोदिया की जमानत याचिका पर फैसला सुनाने वाली है। उधर, मनीष सिसोदिया की पत्नी सीमा सिसोदिया की तबीयत बिगड़ गई है। उन्हें दिल्ली के अपोलो अस्पताल में एडमिट कराया गया। डॉक्टरों की टीम उनके स्वास्थ की जांच कर रही है। पढ़ें पूरी खबर...
मुंबई के मुलुंड में पांच मंजिला इमारत में आग लगी, फायर ब्रिगेड की गाड़ियां आग बुझाने में जुटीं
मुंबई के मुलुंड में मंगलवार को एक पांच मंजिला इमारत में आग लग गई। आग की सूचना मिलते ही फायर ब्रिगेड की गाड़ियां मौके पर पहुंची। आग को काबू करने का प्रयास जारी है। हालांकि ये आग कैसे लगी, इसकी जानकारी नहीं मिल पाई है। फायर डिपार्टमेंट के अधिकारियों के मुताबिक अभी तक किसी के हताहत होने की सूचना नहीं मिली। बता दें मुलुंड में पिछले महीने भी एक सात मंजिल रिहायशी बिल्डिंग में आग लगी थी जिसमें 80 लोगों को बचाया गया था।
सुप्रीम कोर्ट ने कर्नाटक में 4% मुस्लिम OBC आरक्षण हटाने के मामले में सुनवाई 9 मई तक टाली
सुप्रीम कोर्ट ने कर्नाटक में 4% मुस्लिम OBC आरक्षण हटाए जाने के खिलाफ याचिका की सुनवाई 9 मई तक के लिए टाल दी गई है। कर्नाटक सरकार ने 24 मार्च को यह आरक्षण कोटा खत्म किया था। कर्नाटक
CM योगी को जान से मारने की धमकी:डायल-112 के वॉट्सऐप नंबर पर भेजा मैसेज, लिखा- जल्द ही मार दूंगा
उत्तर प्रदेश के मुख्यमंत्री योगी को जान से मारने की धमकी मिली है। 23 अप्रैल को किसी अज्ञात व्यक्ति ने 112 नंबर के वॉट्सऐप मैसेज करके धमकी दी है। इसमें लिखा है-जल्द ही जान से मार दूंगा। धमकी के बाद सीएम योगी की सुरक्षा को लेकर एजेंसिया अलर्ट हो गई हैं। धमकी देने वाला शख्स कौन है, इसका पता लगाया जा रहा है। पूरी खबर यहां पढ़ें...
चीन के रक्षा मंत्री ली शांगफू पहली बार करेंगे भारत का दौरा, SCO की बैठक में भाग लेंगे
चीन के रक्षा मंत्री ली शांगफू पहली बार भारत का दौरा करने जा रहे हैं। वह 27-28 अप्रैल को भारत में SCO की बैठक में भाग लेंगे। चीन के रक्षा मंत्रालय ने इसकी पुष्टि कर दी है। ली शांगफू न सिर्फ बैठक में स्पीच देंगे बल्कि अन्य देशों से आए डेलिगेशन से भी मुलाकात करेंगे।
तमिलनाडु में रियल स्टेट कंपनी जी स्क्वॉयर पर IT की रेड दूसरे दिन भी जारी
तमिलनाडु में मंगलवार को भी इनकम टैक्स (IT) की रियल स्टेट प्राइवेट कंपनी जी स्क्वॉयर के कई ठिकानों पर तलाशी जारी है। रिपोर्ट के मुताबिक छापेमारी चेन्नई, कोयंबटूर और त्रिची में की जा रही है। सोमवार को DMK विधायक एमके मोहन के बेटे के घर पर भी IT अधिकारी पहुंचे थे, जिसको लेकर घर के बाहर पार्टी कार्यकर्ताओं ने विरोध प्रदर्शन किया था। DMK विधायक के बेटे के पास जी स्क्वॉयर कंपनी के शेयर हैं।
देश भर में PFI के 17 ठिकानों पर NIA का छापा
राष्ट्रीय जांच एजेंसी (NIA) ने मंगलवार को प्रतिबंधित संगठन पॉपुलर फ्रंट ऑफ इंडिया (PFI) के 17 ठिकानों पर छापा मारा। मीडिया रिपोर्ट्स के मुताबिक, NIA के अधिकारी मध्य प्रदेश, उत्तर प्रदेश और बिहार में तलाशी ले रहे हैं।
केंद्र सरकार ने बीते साल सितंबर में अधिसूचना जारी कर PFI पर 5 साल के लिए प्रतिबंध लगा दिया था। इस संगठन पर ISIS जैसे इंटरनेशनल आतंकवादी संगठन से संबंध रखने, आतंकी फंडिंग व हिंसक गतिविधियों में शामिल होने के आरोप हैं।
पुणे में एक व्यक्ति ने बच्चे को गर्म पानी में डुबाकर मारा, पुलिस ने गिरफ्तार किया
पुणे पुलिस ने पिंपरी चिंचवाड़ में उबलते पानी से भरी बाल्टी में डेढ़ साल के बच्चे को डुबाकर मारने के आरोप में एक व्यक्ति को गिरफ्तार किया है। पुलिस ने सोमवार को इस बात की जानकारी दी। सीनियर इंस्पेक्टर वैभव शिंगारे ने बताया कि 6 अप्रैल को आरोपी विक्रम कोलेकर ने कथित तौर पर बच्चे को उबलते पानी में डुबाया था।
अधिकारी ने बताया कि आरोपी का बच्चे की मां किरण के साथ संबंध था, जिसकी उम्र 20 साल है। वह किरण से शादी करना चाहता था लेकिन किरण ने उसका प्रस्ताव ठुकरा दिया। इनकार किए जाने से नाराज होकर उसने बच्चे की हत्या कर दी।
शिंगारे ने आगे बताया कि एक महिला ने आरोपी व्यक्ति को अपराध करते हुए देखा लेकिन डर के कारण पुलिस को इसकी जानकारी नहीं दी। उस महिला ने बच्चे की मां को मौत के असल कारण के बारे में बताया। शिकायत के आधार पर आरोपी को गिरफ्तार कर लिया गया।
पश्चिम बंगाल में नाबालिग लड़की का शव घसीटने के आरोप में 4 पुलिसकर्मी सस्पेंड
पश्चिम बंगाल में कथित तौर पर नाबालिग लड़की का शव घसीटने के आरोप में ASI रैंक के 4 पुलिस अधिकारियों को सस्पेंड कर दिया गया। रायगंज की SP सना अख्तर ने मंगलवार को यह जानकारी दी। उन्होंने बताया कि विभागीय जांच की गई और रिपोर्ट के आधार पर कार्रवाई की गई।
दरअसल, 20 अप्रैल को एक नाबालिग लड़की का शव कालियागंज स्थित नहर में तैरता हुआ मिला था। उसके साथ बलात्कार और हत्या का आरोप लगाते हुए स्थानीय लोगों ने टायर जलाकर सड़क को जाम कर दिया था। साथ ही कई दुकानों में आग भी लगा दी थी।
पुणे-सोलापुर हाईवे पर बस पलटी, 12 लोग घायल हुए
महाराष्ट्र के पुणे-सोलापुर हाईवे पर मुंबई से निजामाबाद जा रही एक बस पलट गई। इस हादसे में 12 लोग घायल हो गए। सभी घायलों को अस्पताल में भर्ती कराया गया है। अब उनकी हालत स्थिर है। दरअसल, बस ड्राइवर ने एक बाइक को टक्कर मारने से बचने के लिए ब्रेक लगाई। इसके बाद बस अनियंत्रित होकर पलट गई।
पाकिस्तान में पुलिस स्टेशन पर आत्मघाती हमला हुआ; 12 पुलिसकर्मियों की मौत, 40 लोग घायल
पाकिस्तान के कबाल शहर में काउंटर टेररिज्म डिपार्टमेंट पुलिस स्टेशन पर सोमवार रात आत्मघाती हमला हुआ। इसमें 12 पुलिसकर्मियों की मौत हो गई, जबकि 40 लोग घायल हैं। मीडिया रिपोर्ट्स के मुताबिक- एक पुलिस अफसर ने बताया कि कुल दो हमले हुए हैं। इससे बिल्डिंग तबाह हो गई है। इसी इलाके में पाकिस्तान आर्मी कई दिनों से आतंकियों के खिलाफ ऑपरेशन चला रही है। पढ़ें पूरी खबर...
फ्लाई दुबई के एयरक्राफ्ट में लैंडिग के समय आग लगी
नेपाल से दुबई जा रहे एक प्लेन में सोमवार को उड़ान भरने के कुछ ही देर बाद बर्ड हिट की वजह से आग लग गई। इसके बाद एयरपोर्ट को खबर दी गई कि क्रू मेंबर्स ने प्लेन की इमरजेंसी लैंडिंग कराने का फैसला लिया है। हालांकि थोड़ी देर बाद क्रू मेंबर्स ने बताया कि आग बुझ गई है, सिस्टम भी ठीक से काम कर रहा है। पढ़ें पूरी खबर...